ตลาดหุ้นเอเชียผันผวน วิตกตุรกีขู่คว่ำบาตรสินค้าอิเล็กทรอนิกส์สหรัฐฯ
ตลาดหุ้นเอเชียผันผวน วิตกตุรกีขู่คว่ำบาตรสินค้าอิเล็กทรอนิกส์สหรัฐฯ ตอบโต้มาตรการขึ้นภาษีเหล็ก-อลูมิเนียม
15 ส.ค. 2561

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในเช้าวันนี้ เนื่องจากนักลงทุนวิตกกังวลเกี่ยวกับสถานการณ์ตุรกี หลังจากนายเรเซป ตอยยิบ เออร์โดกัน ประธานาธิบดีตุรกี ประกาศว่า ตุรกีจะคว่ำบาตรสินค้าอิเล็กทรอนิกส์ของสหรัฐ ซึ่งรวมถึง iPhone ของบริษัทแอปเปิล อิงค์ เพื่อตอบโต้มาตรการของสหรัฐในการเพิ่มอัตราภาษีเหล็กและอลูมิเนียมที่นำเข้าจากตุรกี
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,368.12 จุด เพิ่มขึ้น 12.04 จุด, +0.05%
ดัชนี SSE Composite ตลาดหุ้นจีนเปิดวันนี้ที่ 2,777.25 จุด ลดลง 3.71 จุด, -0.13%
ดัชนี HSI ตลาดหุ้นฮ่องกงเปิดวันนี้ที่ 27,724.72 จุด ลดลง 28.21 จุด, -0.10%
ดัชนี TAIEX ตลาดหุ้นไต้หวันเปิดวันนี้ที่ 10,827.28 จุด เพิ่มขึ้น 3.05 จุด, +0.03%
ดัชนี FTSE STI ตลาดหุ้นสิงคโปร์เปิดวันนี้ที่ 3,240.93 จุด ลดลง 1.94 จุด, -0.06%
ดัชนี FBMKLCI ตลาดหุ้นมาเลเซียเปิดวันนี้ที่ 1,784.58 จุด เพิ่มขึ้น 0.80 จุด, +0.04%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,520.99 จุด ลดลง 6.79 จุด, -0.09%
ส่วนตลาดหุ้นเกาหลีใต้ปิดทำการวันนี้เนื่องในวันฉลองอิสรภาพ
นอกจากนี้ นักลงทุนยังจับตาข้อมูลเศรษฐกิจของสหรัฐในสัปดาห์นี้ ซึ่งรวมถึงยอดค้าปลีกเดือนก.ค., ดัชนีภาคการผลิต (Empire State Manufacturing Index) เดือนส.ค.จากเฟดนิวยอร์ก, การผลิตภาคอุตสาหกรรม-การใช้กำลังการผลิตเดือนก.ค., สต็อกสินค้าคงคลังภาคธุรกิจเดือนมิ.ย., ดัชนีตลาดที่อยู่อาศัยเดือนส.ค. จากสมาคมผู้สร้างบ้านแห่งชาติ (NAHB), จำนวนผู้ขอรับสวัสดิการว่างงานรายสัปดาห์ และตัวเลขการเริ่มสร้างบ้านและการอนุญาตก่อสร้างเดือนก.ค.